rejauldu/bengali-wikipedia huggingface dataset:
অ্যাদ্রিয়েন সেবাস্টিয়েন পেহুশে দা সিলভা (জন্ম: ১৫ মার্চ ১৯৮৯), অ্যাদ্রিয়েন সিলভা নামে অধিক পরিচিত, হলেন একজন পর্তুগিজ পেশাদার ফুটবলার, যিনি ইংরেজ ক্লাব লেস্টার সিটি এবং পর্তুগাল জাতীয় দলের হয়ে একজন মধ্যমাঠের খেলোয়াড় হিসেবে খেলেন।  তিনি মাত্র ১৮ বছর বয়সে, স্পোর্চিং সিপির হতে খেলার মাধ্যমে তার পেশাদার ক্যারিয়ার শুরু করেন। পরবর্তীতে তিনি মাকাবি হাইফা এবং একাদেমিকার মতো ক্লাবে ধারে খেলেন। তিনি স্পোর্চিং সিপির হয়ে খেলার সময় তাকা দে পর্তুগাল ট্রফি জয়লাভ করেন। তিনি স্পোর্চিং সিপির হয়ে ২৩৭টি ম্যাচ খেলেছেন যার মধ্যে তিনি ৩৯টি গোলে করেন।  তিনি তার ড্রিবলিং এবং পাস দেওয়ার কৌশলের জন্য অধিক পরিচিত। তিনি পর্তুগালের বয়সভিত্তিক দলের হয়ে সর্বমোট ৪৬টি ম্যাচ খেলেছেন, যার মধ্যে ১৩টি খেলেছেন পর্তুগাল অনূর্ধ্ব-২১ দলের হয়ে। তিনি ২০১৪ সালে, পর্তুগাল জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। তিনি ২০১৬ উয়েফা ইউরোজয়ী পর্তুগাল দলের একজন সদস্য ছিলেন।   সম্মাননা   ক্লাব  স্পোর্চিং সিপি  তাকা দে পর্তুগাল: ২০০৭–০৮, ২০১৪–১৫  সুপারতাকা কান্দিদো দে অলিভেইরা: ২০০৭, ২০০৮, ২০১৫  মাকাবি হাইফা  ইসরাইলি প্রিমিয়ার লিগ: ২০১০–১১  একাদেমিকা  তাকা দে পর্তুগাল: ২০১১–১২   আন্তর্জাতিক  পর্তুগাল  উয়েফা ইউরোপীয় চ্যাম্পিয়নশিপ: ২০১৬  ফিফা কনফেডারেশন্স কাপ: তৃতীয় স্থান ২০১৭   ব্যক্তিগত   স্পোর্চিং সিপি বছরের সেরা খেলোয়াড়: ২০১৩   সম্মান   60px অর্ডার অফ মেরিটের অধিনায়ক   তথ্যসূত্র    বহিঃসংযোগ          National team data       বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:পর্তুগিজ পুরুষ ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:স্পোর্টিং সিপি-এর ফুটবলার বিষয়শ্রেণী:প্রিমিয়ার লিগের খেলোয়াড় বিষয়শ্রেণী:পর্তুগালের আন্তর্জাতিক যুব ফুটবলার বিষয়শ্রেণী:পর্তুগালের অনূর্ধ্ব-২১ আন্তর্জাতিক ফুটবলার বিষয়শ্রেণী:পর্তুগালের আন্তর্জাতিক ফুটবলার বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:২০১৭ ফিফা কনফেডারেশন্স কাপের খেলোয়াড় বিষয়শ্রেণী:পর্তুগিজ প্রবাসী খেলোয়াড় বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী খেলোয়াড় বিষয়শ্রেণী:লেস্টার সিটি ফুটবল ক্লাবের খেলোয়াড় বিষয়শ্রেণী:উনিওনে কালচো সাম্পদোরিয়ার খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:মোনাকো ফুটবল ক্লাবের খেলোয়াড় বিষয়শ্রেণী:কুইঁব্রা একাডেমিক অ্যাসোসিয়েশনের খেলোয়াড় বিষয়শ্রেণী:ইউএই প্রো লিগের খেলোয়াড় বিষয়শ্রেণী:সংযুক্ত আরব আমিরাতে প্রবাসী ফুটবলার বিষয়শ্রেণী:পর্তুগিজ বংশোদ্ভূত ফরাসি ব্যক্তি বিষয়শ্রেণী:ফুটবল ক্লাব জিরোঁদেঁ দে বর্দোর খেলোয়াড় বিষয়শ্রেণী:আল ওয়াহদা ফুটবল ক্লাবের খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:রিও আভে ফুটবল ক্লাবের খেলোয়াড় বিষয়শ্রেণী:ফরাসি পুরুষ ফুটবলার বিষয়শ্রেণী:পর্তুগিজ প্রবাসী পুরুষ ফুটবলার
দ্যা ললিত গ্রান্ড প্যালেস হোটেল  ভারতের কাশ্মীরের শ্রীনগরে অবস্থিত৷ এটি পূর্বে গুলাব ভবন নামে পরিচিত ছিল৷ চারদিকে হিমালয় বেষ্টিত এবং ডাল লেকের অপরূপ পরিবেশে অবস্থিত হোটেলটি অনেক পর্যটক ও দর্শনার্থীদের জন্য অন্যতম আকর্ষনীয় একটি গন্তব্য৷ দ্যা ললিত গ্রান্ড প্যালেস, শ্রীনগর পূর্বের মহারাজাদের বাসস্থান হিসাবে ব্যবহৃত হত৷ বর্তমানে সুন্দরভাবে সংস্কারের মাধ্যমে এটিকে একটি অন্যতম সুষমামন্ডিত হোটেলে রূপান্তরিত করা হয়েছে৷ অবস্থান দ্যা ললিত গ্রান্ড প্যালেস হোটেলটি ভারতের কাশ্মীরের শ্রীনগরে ডাল লেকের নিকটে অবস্থিত৷ এটি শ্রীনগর আন্তর্জাতিক বিমানবন্দর হতে ১৮ কিলোমিটার(গাড়ি পথে ৪৫ মিনিটের রাস্তা) এবং ট্যুরিস্ট রিসিপশন সেন্টার হতে গাড়ি পথে ১৫ মিনিট দূরত্বে অবস্থিত৷ হোটেলটি হতে সবচেয়ে নিকটের রেলওয়ে স্টেশন হচ্ছে জম্মু৷  ইতিহাস ১৯১০ সালে মহারাজা প্রতাপ সিং ভবনটি নির্মাণ করেন৷ হোটেলটি ভারতের বিভিন্ন ঐতিহাসিক ঘটনা এবং কাল পরিক্রমার অন্যতম স্বাক্ষী৷ হোটেলটিতে লর্ড মাউন্টব্যাটেনের মত ঐতিহাসিক ব্যক্তিত্ব আতিথ্য গ্রহণ করেছেন৷ এছাড়া এর আঙিনায় অবস্থিত চিনার গাছের তলায় মহাত্মা গান্ধী ও মহারাজা হরি সিং এর মত ব্যক্তিত্বরা সমবেত হয়েছেন এবং সমাবেশের স্থান হিসাবে ব্যবহার করেছেন৷  মহারাজা হরি সিং এবং তার স্ত্রী প্রায়ই তাদের প্রাসাদে মেহমানদের দাওয়াত করতেন এবং নিজেরা রান্না করে খাওয়াতেন৷ ভবনটির প্রধান আঙিনা এবং এর চারপাশের লন মহারাজা ও আমন্ত্রিত অতিথিদের সমাবেশ এবং আড্ডার স্থান হিসাবে ব্যবহৃত হত৷  মহারাজার বিশেষ অতিথিদের মধ্য একজন, লর্ড মাউন্টব্যাটেন ১৯৪৭ সালে প্রাসাদটির ভাইসরয় স্যুইটে অবস্থান করেন৷ যে চিনার গাছের তলায় গান্ধীজি এবং মহারাজা হরি সিং মিলিত হয়েছিলেন এবং আলোচনা করেছিলেন, তা এখনও বর্তমান রয়েছে৷ ভারতের স্বাধীনতা পরবর্তী বছরে মহারাজা হরি সিং মুম্বাই চলে যান এবং তখন গুলাব ভবনকে দ্যা গ্রান্ড প্যালেস হোটেলে রূপান্তরিত করা হয়৷ যা, ১৯৫৬ সালে ছিল শ্রীনগরের একমাত্র পাঁচ তারকা হোটেল৷ সার্ভিসসমূহ হোটেলটিতে অতিথিদের আরামদায়ক অবস্থানের জন্য বিলাসবহুল কক্ষ রয়েছে৷ রূমগুলোর মধ্য স্মোকিং ও নন-স্মোকিং রূমেরও সুবিধা বিদ্যমান রয়েছে৷   বিভিন্ন সার্ভিসসমূহের মধ্য রয়েছে উন্নতমানের ও সুস্বাদু খাবার পরিবেশনের জন্য রেস্টুরেন্ট(দ্যা চিনার গার্ডেন, দ্যা চিনার-দ্যা অল ডে কফি শপ), সুইমিং পুল সুবিধা, স্পা, কেনাকাটার জন্য শপিং মল, মিটিং বা কনফারেন্সের জন্য রূম, জিম, ব্যাংকোয়েট সার্ভিস, বার(ডাল বার), বিজনেস সেন্টার, ট্রাভেল ডেস্ক, লকার, মানি এক্সচেঞ্জার ইত্যাদি৷ অবস্থানরত অতিথিদের জন্য হোটেলটিতে ওয়াই-ফাই সুবিধাও বিদ্যমান রয়েছে৷ তথ্যসূত্র  বিষয়শ্রেণী:ভারতের হোটেল
থাম্ব| খড় নিক্ষেপ পিচফর্ক বা খড়ের কাঁটা হল একটি কৃষি সরঞ্জাম যা শুষ্ক ঘাস, খড়, সার বা পাতার মতো আলগা উপাদান নিক্ষেপ করতে ব্যবহৃত হয়। এর একটি দীর্ঘ হাতল রয়েছে এবং সাধারণত দুটি থেকে পাঁচটি পাতলা কাটা দক্ষতার সাথে উপকরণ সরানোর জন্য নকশা করা হয়।  শব্দটি কথোপকথনেও প্রয়োগ করা হয়, কিন্তু ভুলভাবে, বাগান ফর্ক। দেখতে একই রকম হলেও, বাগান ফর্ক পিচফর্কের চেয়ে খাটো এবং মজবুত, তিন বা চারটি মোটা কাটাযুক্ত যা বাগানের মাটি উল্টানো বা আলগা করার উদ্দেশ্যে ব্যবহৃত হয়।   বিকল্প পদ  ইংল্যান্ডের কিছু অংশে, একটি পিচফর্ক একটি প্রং নামে পরিচিত।  আয়ারল্যান্ডের কিছু অংশে, স্প্রং শব্দটি বিশেষভাবে চার-দাঁতের পিচফর্ককে বোঝাতে ব্যবহৃত হয়।    বর্ণনা  থাম্ব| একটি কম্পোস্ট বিনের পাশে পাঁচ কাঁটার একটি পিচফর্ক।   আরও দেখুন    কাঁটা চামচ  বাগানের কোদাল  ত্রিশূল  তথ্যসূত্র  বিষয়শ্রেণী:ধারালো অস্ত্র বিষয়শ্রেণী:খামার সরঞ্জাম বিষয়শ্রেণী:বাগান করার সরঞ্জাম
এম এ জব্বার (১৫ ফেব্রুয়ারি ১৯৪০-৭ এপ্রিল ২০২০) বাংলাদেশের সাতক্ষীরা জেলার জাতীয় পার্টির রাজনীতিবিদ, ব্যবসায়ী এবং সাতক্ষীরা-২ আসনের সংসদ সদস্য ছিলেন।   জন্ম ও পারিবারিক জীবন  এম এ জব্বার ১৫ ফেব্রুয়ারি ১৯৪০ সালে সাতক্ষীরা জেলায় জন্মগ্রহণ করেন। তার ৩ পুত্র ও ৪ কন্যা সন্তান রয়েছেন।   রাজনৈতিক ও কর্মজীবন  জব্বার জাতীয় পার্টির কেন্দ্রীয় কমিটির ভাইস চেয়ারম্যান ছিলেন। তিনি ঢাকার হোটেল সুন্দরবন, জব্বার টাওয়ার ও খুলনার হোটেল পার্কের মালিক ছিলেন। তিনি ২০০৮ সালের নবম জাতীয় সংসদ নির্বাচনে জাতীয় পার্টির প্রার্থী হিসাবে সাতক্ষীরা-২ আসন থেকে সংসদ সদস্য নির্বাচিত হয়েছিলেন।   মৃত্যু  এম এ জব্বার ৭ এপ্রিল ২০২০ সালে ঢাকার ইউনাইটেড হাসপাতালে মৃত্যুবরণ করেন।   তথ্যসূত্র   বিষয়শ্রেণী:১৯৪৪-এ জন্ম বিষয়শ্রেণী:২০২০-এ মৃত্যু বিষয়শ্রেণী:বাংলাদেশী ব্যবসায়ী বিষয়শ্রেণী:সাতক্ষীরা জেলার রাজনীতিবিদ বিষয়শ্রেণী:বাংলাদেশ জাতীয় পার্টির রাজনীতিবিদ বিষয়শ্রেণী:নবম জাতীয় সংসদ সদস্য বিষয়শ্রেণী:জাতীয় পার্টির রাজনীতিবিদ বিষয়শ্রেণী:সাতক্ষীরা জেলার ব্যক্তি বিষয়শ্রেণী:১৯৪০-এ জন্ম
: displays an external link to a page for a person at the Bollywood Hungama website. It is intended for use in the external links section of an article.   ব্যবহার  The template has two parameters, one of which is optional.  The required parameter is the ID, which is the unique code after id/ in the URL of the celebrity on the Bollywood Hungama website that identifies the absolute Uniform Resource Identifier for a celebrity.  An optional second parameter, NAME, can be used to specify the anchor text.  Unnamed parameters:  {{ | ID }}  {{ | ID | NAME }}  Named parameters  {{ | id= ID }}  {{ | id= ID | name= NAME }}  Using Wikidata property :  {{}}  {{ | name= NAME }}   Examples    Unnamed parameters  Usage:  * {{ | 539 | Arbaaz Khan }}  Output:    URL:  http://www.bollywoodhungama.com/celebritymicro/index/id/  Redirects to: https://www.bollywoodhungama.com/celebrity/arbaaz-khan/   Named parameters  Usage:  * {{ | id= 85672 | name= Alia Bhatt }}  Output:    URL:  http://www.bollywoodhungama.com/celebritymicro/index/id/  Redirects to: https://www.bollywoodhungama.com/celebrity/alia-bhatt/   No parameters  Usage:  * {{}}  Output:     আরও দেখুন
নিউ ইয়র্ক স্টেট রুট ৪৭৪ (এনওয়াই ৪৭৪) পুরোটা রাস্তা যুক্তরাষ্ট্রের পশ্চিমাঞ্চলীয় নিউ ইয়র্কের সিটাকুয়া কাউন্টিতে অবস্থিত একটি রাজ্য মহাসড়ক। রাস্তাটি পেন্সিলভেনিয়া স্টেট লাইন থেকে আরম্ভ হয়ে উত্তর-দক্ষিণমুখী এবং পরে পূর্বমুখী চলমান। পুরো রাস্তা্টিই মুলত স্টেট লাইনের সমান্তরালে চলে এবং সিটাকুয়া লেকের কাছে উত্তরমুখী মোড় নেয়। অবশেষে এনওয়াই ৪৭৪, বুস্টি এলাকায় লেকের পাড়ে এনওয়াই ৩৯৪ এর সাথে মিলিত হয়ে সমাপ্ত হয়। এই রাস্তাটিকে ১৯৩০ সালে নিউ ইয়র্ক স্টেট রুট ৭৪ নাম প্রদান করা হয় এবং এই নামটি ১৯৭৩ সাল পর্যন্ত টিকে ছিল। রাস্তাটির বাকি অংশ পেন্সিলভেনিয়া রাজ্যে, পেন্সিলভেনিয়া রুট ৪৭৪ (পিএ ৪৭৪) নামে প্রবেশ করে, এই নামকরণটি অবশ্য করা হয় ১৯৮০র দশকে।  রাস্তার বিবরণ পেন্সিলভেনিয়া স্টেট লাইনের ফ্রেঞ্চ ক্রিক শহর এর পিএ ৪৭৪ থেকে, এনওয়াই ৪৭৪ এর যাত্রা শুরু, তারপর রাস্তাটি (পিএ ৪৭৪) পশ্চিম দিকে পেন্সিলভেনিয়ার ওয়াটসবার্গ বরাবর চলতে থাকে। অন্যদিকে এনওয়াই ৪৭৪ পূর্বদিকে বরাবর সিটাকুয়ার দক্ষিণ পশ্চিমাঞ্চলীয় গ্রামের দিকে অগ্রসর হয়, হ্যামলেট অব মার্ভিন পর্যন্ত রাস্তাটি ফ্রেঞ্চ ক্রিকের সমান্তরালে চলে, হ্যামলেট অব কাটিং এ উপনিত হয়ে এনওয়াই ৪২৬ এর সাথে মিলিত ভাবে চলতে থাকে। অতঃপর কাটিং ত্যাগ করে এনওয়াই ৪৭৪ ক্লাইমার শহরে প্রবেশ করে, তারপর একই নামে একটি হ্যামলেটে যেখানে রাস্তাটি স্থানীয় কাউন্টি রুট ১৫ (সিআর ১৫) এর সাথে মিলিত হয়, এই কাউন্টি রুট ১৫, পেন্সিলভেনিয়া স্টেট লাইন (যেখানে রাস্তাটি দক্ষিণ দিক বরাবর করি নামে চলমান) থেকে উত্তরদিক বরাবর শেরম্যান শহরের কেন্দ্র বরাবর চলমান।  left|thumb|লেক উডের নিকটে অবস্থিত এনওয়াই ৪৭৪ এর পূর্ব  প্রান্তবিন্দু  হ্যামলেট অব ক্লেইমারের পূর্বে, এনওয়াই ৪৭৪ উত্তরপূর্ব দিকে মোড় নিয়ে পুরাতন রেলরোড বেড এর সমান্তরালে নর্থ ক্লেইমার এলাকা অতক্রিম করে, যেখানে এই রাস্তাটি দক্ষিণ প্রান্তবিন্দু এনওয়াই ৭৬ এর সাথে মিলিত হয়। নর্থ ক্লেইমার এর বাহিরে রাস্তাটি পূর্ব-পশ্চিমমুখী হারমোনি শহর এবং পরে পানামা গ্রামে (এখানে অবশ্য সিআর ৩৩নামে পরিচিত) প্রবেশ করে এগিয়ে যায়। এনওয়াই ৪৭৪ চলতেই থাকে, হ্যামলেট অব ব্লকভ্যালি এবং নর্থ হ্যারমোনি কমিউনিটি, অ্যাশভ্যালি হয়ে এবং অবশেষে এনওয়াই ৪৭৪, বুস্টি এলাকায় লেকের পাড়ে এনওয়াই ৩৯৪ এর সাথে মিলিত হয়ে সমাপ্ত হয়।  ইতিহাস পুরো এনওয়াই ৪৭৪ কে, সর্বপ্রথম ১৯৩০ সালের মহাসড়ক ব্যবস্থা পুনরায় নামকরণের সময় এনওয়াই ৭৪ নামকরণ করা হয়েছিল, লেকউড থেকে জেমসটাউন এর এনওয়াই ৩৯৪ পর্যন্ত। রাস্তার বাকি অংশকে  (মেভ্যালি থেকে লেকউড পর্যন্ত) এনওয়াই ১৭জে নামকরণ করা হয়েছিল। মধ্য ১৯৩০ এর দশকে, এনওয়াই ১৭জে কে এনওয়াই ৭৪ থেকে এনওয়াই ১৭ পর্যন্ত বর্ধিত করা হয়, জেমস টাউন, ওয়াশিংটন স্টিটে। ১৯৪০ এর দশকে এই সমপতিত এনওয়াই ৭৪ কে অ্যাশভ্যালি পর্যন্ত ছেটে দেয়া হয়।  ১৯৭৩ সালে এনওয়াই ৪৭৪ এর নামকরণের পূর্বে এনওয়াই ৭৪ নামটা বিদ্যমান ছিল। ফলে ৭৪ নম্বরটিকে এসেক্স কাউন্টির একটি রাস্তা ভারমন্ট রুট ৭৪ কে প্রদান করা সম্ভব হয়।  এনওয়াই ৪৭৪ এর ছোট সংযোগটি ১৯৮০ এর দশকে, পিএ ৪৭৪ নামে পেন্সিলভেনিয়ার ওয়াটসবার্গ এ স্থানান্তরিত করা হয়।  মূখ্য অংশবিশেষ  আরও দেখুন        তথ্যসূত্র  বহিঃসংযোগ  বিষয়শ্রেণী:নিউ ইয়র্ক অঙ্গরাজ্যের মহাসড়ক
থাম্ব|  বুক অন দ্য মেজারমেন্ট অব প্লেন অ্যান্ড স্ফেরিক্যাল ফিগারস-এর একটি পৃষ্ঠা বর্তমানে নিউইয়র্কের কলম্বিয়া বিশ্ববিদ্যালয়ে  কলম্বিয়া বিশ্ববিদ্যালয়ে সংরক্ষিত রয়েছে। বুক অন দ্য মেজারমেন্ট অব প্লেন অ্যান্ড স্ফেরিক্যাল ফিগারস ( ,  )  ছিল বনু মুসার (নবম শতাব্দীর তিন পারস্য বংশোদ্ভূত ভাই, যারা বাগদাদে কাজ করতেন) সবচেয়ে গুরুত্বপূর্ণ কাজ।  এই বইটির লাতিন অনুবাদ করেছিলেন ১২ শতাব্দীর ইতালীয় জ্যোতিষী জেরার্ড অব ক্রেমোনা। এর নাম দিয়েছিলেন লিবার ত্রিয়ুম ফ্রাত্রুম ডে জিওমেট্রিয়া এন্ড ভার্বা ফিলিওরাম মোইসি ফিলি সেকির। ১৩শ শতাব্দীতে বহুবিদ্যাবিশারদ নাসিরুদ্দীন তুসী এই বইয়ের আরবি সংস্করণটি সম্পাদনা করেন। মূল আরবি গ্রন্থটি বর্তমানে হারিয়ে গেছে, তবে বইটির  বিষয়বস্তু পরবর্তী অনুবাদ ও রচনা থেকে জানা যায়।  বুক অন দ্য মেজারমেন্ট অব প্লেন অ্যান্ড স্ফেরিক্যাল ফিগারস জ্যামিতি বিষয়ক একটি বই, যা আর্কিমিডিসের দুটি বিখ্যাত কাজ অন দ্য মেজারমেন্ট অব দ্য সার্কেল এবং অন দ্য স্ফিয়ার অ্যান্ড দ্য সিলিন্ডার-এর সাথে অনেকটাই সাদৃশ্যপূর্ণ। এই বইটি মধ্যযুগে খুব গুরুত্বপূর্ণ ছিল এবং সাবিত ইবনে কুররা, হাসান ইবনুল হায়সাম, লিওনার্দো ফিবোনাচি (তাঁর প্রাকটিকা জিওমেট্রিয়া-তে), জর্দানুস দে নেমোর এবং রজার বেকনের মতো বিখ্যাত পণ্ডিতেরা এটি ব্যবহার করেছেন এবং উদ্ধৃত করেছেন। এই গ্রন্থে ক্ষেত্রফল ও আয়তনের ধারণা, কোণ ত্রিখণ্ডন, জ্যামিতিক নির্মাণ এবং কনিক ধারণাগুলোর ওপর আলোচনা করা হয়েছে। এতে এমন কিছু উপপাদ্য রয়েছে যা গ্রিক পণ্ডিতরাও জানতেন না।  পরে এই বইটি লাতিন ভাষায় পুনঃপ্রকাশিত হয়, যার সঙ্গে ইংরেজি অনুবাদ সংযুক্ত করেন ইতিহাসবিদ মার্শাল ক্ল্যাগেট। তিনি এই বইটি কীভাবে মধ্যযুগে গণিতবিদদের প্রভাবিত করেছিল, তা সংক্ষিপ্তভাবে ব্যাখ্যা করেছেন।    এছাড়াও দেখুন    মধ্যযুগীয় ইসলামী বিশ্বের গণিত   টীকা    তথ্যসূত্র    সূত্র     (PDF version)           আরও পড়ুন      A manuscript facsimile of  kept at Columbia University, New York (via the Internet Archive). The treatise  is located from pp. 253265 (f. 116 to 122).  বিষয়শ্রেণী:৯ম শতাব্দীর আরবি বই বিষয়শ্রেণী:জ্যামিতির ইতিহাস
থাম্ব|দ্য রুটলিশ্বুর। ওয়ার্নার স্টাউফাচার সম্ভবত শভিজ ক্যান্টনের প্রতিনিধি ছিল, যা ছিল ১২৯১ সালের কিংবদন্তি রুটলিশ্বুর এর তিনটি প্রতিষ্ঠাতা ক্যান্টনের মধ্যে একটি, যেমনটি এগিডিয়াস ট্সচুডি বলেছেন।  স্টাউফাচার পরিবারে অনেক সদস্য ১৩শ ও ১৪শ শতকে শভিজ ক্যান্টনের ল্যান্ডাম্যান পদে দায়িত্ব পালন করেছেন, তাদের মধ্যে সবচেয়ে উল্লেখযোগ্য ছিলেন ওয়ার্নার স্টাউফাচার, যিনি মরগারটেন যুদ্ধে কনফেডারেট বাহিনীর নেতা ছিলেন। কিংবদন্তি অনুসারে, তার স্ত্রী ছিলেন গারট্রুড স্টাউফাচার।  জুরিখে স্টাউফাচার নামে একটি ট্রাম স্টপ, রাস্তা, সেতু এবং একটি কুই রয়েছে। ২০০৩ সালের ডিসেম্বরে, শহরটি "স্টাউফাচারপ্লাটজ" এর নাম পরিবর্তন করে "এর্নস্ট-নোবস-প্লাটজ" রাখে, কারণ এটি ট্রাম স্টপের সঙ্গে মিলে যায়। সুইজারল্যান্ডের অন্য শহরগুলোতে রয়েছে "স্টাউফাচারস্ট্রাসে" (আর্বন, ব্যাটারকিনডেন, বর্ন, এমেনব্রুক, শাফহাউসেন, সেন্ট গ্যালেন), "ভিয়া স্টাউফাচার" (লুগানো), "ইম স্টাউফাচার" (বেন্নাউ) বা "স্টাউফাচারওয়ে" (লুসার্ন, সোলোথুর্ন, জুচভিল)।  বিষয়শ্রেণী:মধ্যযুগীয় কিংবদন্তি
নদিয়া দক্ষিন জেলা পশ্চিমবঙ্গের প্রেসিডেন্সি বিভাগের একটি প্রস্তাবিত জেলা। জেলাটি নদীয়া জেলা থেকে রানাঘাট ও কল্যাণী মহকুমাকে পৃথক করে গঠন করা হবে। জেলার নাম নিয়ে এখনও চূড়ান্ত সিদ্ধান্ত নেওয়া হয়নি।   ইতিহাস  রাজ্যের মুখ্যমন্ত্রী মমতা বন্দ্যোপাধ্যায় ২০২২ সালের ১লা আগস্ট রানাঘাট জেলার ঘোষণা করেছিলেন। বিদ্যমান নদীয়া জেলার থেকে নতুন নদিয়া দক্ষিন জেলা তৈরি করার ঘোষণায় ব্যাপক প্রতিবাদের জন্ম দিয়েছে। অনেক সাধারণ মানুষ এবং বুদ্ধিজীবীদের অভিযোগ যে নতুন প্রশাসনিক এলাকা নদীয়ার সাথে যুক্ত তাদের সমৃদ্ধ সংস্কৃতি এবং ঐতিহ্য কেড়ে নেবে। নবান্নের সূত্র জানিয়েছে যে সরকার রানাঘাটের পরিবর্তে নদিয়া দক্ষিন হিসাবে নতুন জেলার নামকরণের সম্ভাবনা বিবেচনা করছে।   শিক্ষা  এই জেলায় সরকারি শিক্ষা ব্যবস্থা চালু রয়েছে। জেলার সকল সরকারি প্রাথমিক বিদ্যালয় সমূহ পশ্চিমবঙ্গ প্রাথমিক শিক্ষা পর্ষদের তত্ত্বাবধানে পরিচালিত হয়। এছাড়া, জেলার মাধ্যমিক ও উচ্চমাধ্যমিক বিদ্যালয়গুলি যথাক্রমে পশ্চিমবঙ্গ মধ্য শিক্ষা পর্ষদ ও পশ্চিমবঙ্গ উচ্চমাধ্যমিক শিক্ষা সংসদের তত্ত্বাবধানে পরিচালিত হয়।   স্বাস্থ্য পরিষেবা  নদিয়া দক্ষিন জেলার প্রধান হাসপাতাল দুটি হল রানাঘাট মহকুমা হাসপাতাল ও শান্তিপুর স্টেট জেনারেল হাসপাতাল। রানাঘাট মহকুমা হাসপাতালটি ১৭১ টি শয্যা ও শান্তিপুর স্টেট জেনারেল হাসপাতালটি ১৩১ টি শয্যা নিয়ে গঠিত। এছাড়াও, এই জেলায় ৩০ টি শয্যা বিশিষ্ট ৩ টি গ্রামীণ হাসপাতাল রয়েছে, যথা- বগুলা গ্রামীণ হাসপাতাল, হবিবপুর গ্রামীণ হাসপাতাল ও আড়ংঘাটা গ্রামীণ হাসপাতাল।  তথ্যসূত্র  বিষয়শ্রেণী:পশ্চিমবঙ্গের জেলা বিষয়শ্রেণী:পশ্চিমবঙ্গের প্রস্তাবিত জেলা __নতুন_অনুচ্ছেদের_সংযোগ__   নদিয়া দক্ষিণ জেলা   রানাঘাট জেলার পরিবর্তে নদীয়া দক্ষিণ জেলা করা উচিত তাহলে নদীয়ার দুই ভাগে ভাগ হলেও নদীয়ার দক্ষিণ জেলা ও নদিয়া উত্তর জেলা করা উচিত। 2409:40E1:C6:5ACD:6C55:61FF:FE33:F811 (আলাপ) ০৫:০৮, ৪ জুলাই ২০২৫ (ইউটিসি)
ঘাগটিয়া নদী বাংলাদেশের উত্তর-পূর্বাঞ্চলের ময়মনসিংহ জেলার একটি নদী।  নদীটির দৈর্ঘ্য ৫৬  কিলোমিটার, গড় প্রস্থ ২১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ঘাগটিয়া নদীর প্রদত্ত পরিচিতি নম্বর উত্তর-পূর্বাঞ্চলের নদী নং ২৪।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:ময়মনসিংহ জেলার নদী বিষয়শ্রেণী:হালুয়াঘাট উপজেলা বিষয়শ্রেণী:ধোবাউড়া উপজেলা
মুসলিম রংরেজ  বা মুসলিম রাংরেজ হল উত্তর ভারতের মুসলিম রাজপুতদের একটি সম্প্রদায়। K S Singh, People of India Uttar Pradesh, volume XLII part three, page 1211, Manohar Publications এই সম্প্রদায়ের অনেক সদস্য স্বাধীনতার পর পাকিস্তানে চলে আসেন এবং করাচি, সিন্ধু প্রদেশ ইত্যাদি স্থানে বসতি স্থাপন করেন।  ফার্সি ভাষায় রংরেজ (رنگریز) শব্দের অর্থ হল রঞ্জক। এই সম্প্রদায়ের লোকেরা ঐতিহ্যগতভাবে কাপড় রং করার পেশার সাথে যুক্ত। তবে বর্তমান পরিস্থিতিতে এরা অন্য বিভিন্ন ব্যবসা এবং অন্যান্য ব্যবসায়িক কর্মকাণ্ডের সাথে যুক্ত। এই জনজাতির অনেকেই এখন নিজেদের মধ্য এশীয় অঞ্চলের স্থানীয় জনগোষ্ঠীর বংশোদ্ভূত বলে দাবি করে এবং সম্ভবত এদের মধ্যে কিছু জনসংখ্যার অংশ তুর্কি বংশোদ্ভূত। তারা সম্ভবত হিন্দু রাজপুতদের বংশধর যারা ধর্মান্তরিত হয়েছে। তাদের পারিবারিক বংশতালিকার তথ্য অনুসারে জানা গেছে যে সম্প্রদায়ের কিছু সদস্য বিদেশী বংশোদ্ভূত হতে পারে কিন্তু  সময়ের সাথে সাথে তারা সম্প্রদায়ের অভিন্ন অংশ হয়েছে উঠেছে। K S Singh, People of India Uttar Pradesh, volume XLII part three, page 1201, Manohar Publications তারা এখন পোশাক রং করার ব্যবসার সঙ্গে যুক্ত।  দেখা গেছে ভারতের রাংরেজদের জিনগত বিশিষ্টতার সাথে পাঠান এবং সাইয়িদের মিল নেই। এর থেকে সিদ্ধান্ত নেওয়া যায় যে তারা পৌত্তলিক ধর্ম থেকে ধর্মান্তরিত এবং মুসলিম রাজপুত, মেওয়াতি বা কায়মখানির সাথে সম্পর্কিত। কারণ তাদের ত্বকের স্বর এবং মুখের বৈশিষ্ট্যগুলি এই কথার স্বপক্ষেই প্রমান দেয়।  তাদের প্রধান বসতি অঞ্চল তিনটি মহকুমায় বিভক্তঃ- লালগড়, নীলগড় এবং মুসলিম ছিপি। তারা উর্দু এবং হিন্দির অথবা স্থানীয় উপভাষায় কথা বলে। তারা কাপড় রং করা ও কাপড় ছাপানোর ব্যবসার সাথে যুক্ত। লালগড় এবং নীলগড় -এর নামকরন সাধারণত লাল ও নীল থেকে রঙ থেকে হয়েছে, যে অঞ্চলে এদের জনসংখ্যা উল্লেখনীয়ভাবে বেশি সেই অঞ্চলের নাম হয়েছে লালগড় অথবা নীলগড়। প্রকৃতপক্ষে, মুসলিম ছিপি সম্প্রদায় বৃহত্তর রংরেজ সম্প্রদায়ের মধ্যে একটি স্বতন্ত্র উপ-গোষ্ঠী যা আন্তঃবিবাহের মাধ্যমে তৈরি হয়েছে। রংরেজ শব্দটি এখন সাব্বাগ শব্দ দ্বারা প্রতিস্থাপিত হয়েছে। এটি একটি আরবি শব্দ যার অর্থ হল বাগান। তারা সুন্নি মুসলিম সম্প্রদায়। তারা তাদের ধর্মীয় রীতি ও বিশ্বাস অনুযায়ী খাজা মঈনুদ্দিন চিশতির মতো উত্তর ভারতের বিভিন্ন সুফি সাধকের মাজারে গমন করে। K S Singh, People of India Uttar Pradesh, volume XLII part three, page 1204, Manohar Publications  রংরেজ সম্প্রদায়ের লোকেদের প্রধানত উত্তর প্রদেশ, বিহার, মধ্যপ্রদেশ, দিল্লি এবং রাজস্থান রাজ্যে দেখা যায়। K S Singh, People of India Uttar Pradesh, volume XLII part three, page 1041, Manohar Publications  বেশ কিছু রংরেজ সম্প্রদায়ের লোকেরা দেশভাগের সময় পাকিস্তানে চলে গেছে। এখন সেখানে তারা মুহাজির সম্প্রদায়ের একটি গুরুত্বপূর্ণ অংশ।   তথ্যসূত্র   বিষয়শ্রেণী:উত্তরপ্রদেশের মুসলিম সম্প্রদায় বিষয়শ্রেণী:রাজস্থানের মুসলিম সম্প্রদায় বিষয়শ্রেণী:বিহারের মুসলিম সম্প্রদায় বিষয়শ্রেণী:বিহারের সামাজিক গোষ্ঠী বিষয়শ্রেণী:উত্তরপ্রদেশের সামাজিক গোষ্ঠী বিষয়শ্রেণী:রাজস্থানের সামাজিক গোষ্ঠী বিষয়শ্রেণী:পাকিস্তানের সামাজিক দল বিষয়শ্রেণী:ভারতের মুসলিম সম্প্রদায়
লোর্কান জন টাকার (জন্ম ১০ সেপ্টেম্বর ১৯৯৬) একজন আইরিশ ক্রিকেটার এবং উইকেট-রক্ষক-ব্যাটসম্যান।  তিনি ২০১৬ অনূর্ধ্ব-১৯ ক্রিকেট বিশ্বকাপের জন্য আয়ারল্যান্ডের স্কোয়াডের অংশ ছিলেন এবং সেপ্টেম্বর ২০১৬ সালে আয়ারল্যান্ড ক্রিকেট দলের হয়ে তার আন্তর্জাতিক অভিষেক হয়। তিনি বর্তমানে ইন্টারন্যাশনাল লিগ টি২০য়ে এমআই এমিরেট্‌সের হয়ে খেলেন। জানুয়ারি ২০২০-এ, তিনি ছিলেন ক্রিকেট আয়ারল্যান্ড থেকে কেন্দ্রীয় চুক্তিতে ভূষিত হওয়া উনিশজন খেলোয়াড়দের মধ্যে একজন, প্রথম বছর যেখানে সমস্ত চুক্তি সম্পূর্ণ সময়ের ভিত্তিতে দেওয়া হয়েছিল। ২০২২ সালে তিনি আরও দুই বছরের চুক্তিতে ভূষিত হন।  তথ্যসূত্র  বহিঃসংযোগ  বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:আয়ারল্যান্ডের টেস্ট ক্রিকেটার বিষয়শ্রেণী:আয়ারল্যান্ডের একদিনের আন্তর্জাতিক ক্রিকেটার বিষয়শ্রেণী:আয়ারল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:টেস্ট ক্রিকেট অভিষেকে সেঞ্চুরি করা ক্রিকেটার বিষয়শ্রেণী:আইরিশ ক্রিকেটার বিষয়শ্রেণী:ত্রিনবাগো নাইট রাইডার্সের ক্রিকেটার বিষয়শ্রেণী:লাহোর কালান্দার্সের ক্রিকেটার
থাম্ব| ফ্লোরিডায় একটি ভেজা টি-শার্ট ইভেন্ট, ২০০৪ একটি ভেজা টি-শার্ট প্রতিযোগিতা হল প্রদর্শনীবাদের সাথে জড়িত একটি প্রতিযোগিতা, সাধারণত একটি নাইটক্লাব, বার বা রিসোর্টে তরুণ মহিলা প্রতিযোগীরা এতে অংশ নিয়ে থাকেন। ভেজা টি-শার্টের প্রতিযোগীরা সাধারণত সাদা বা হালকা রঙের টি-শার্ট পরেন ব্রা, বিকিনি টপস বা নীচে অন্যান্য পোশাক ছাড়া। জল (প্রায়শই বরফের জল) তারপর স্প্রে করা হয় বা অংশগ্রহণকারীদের বুকে ঢেলে দেওয়া হয়, যার ফলে তাদের টি-শার্ট স্বচ্ছ হয়ে যায় এবং তাদের স্তনে আঁকড়ে থাকে। তুলনামূলকভাবে বিরল পুরুষ সমতুল্য ওয়েট বক্সার প্রতিযোগিতা, কখনও কখনও গে বারে অনুষ্ঠিত হয়।      আরও দেখুন    অ্যাকুয়াফিলিয়া (ফেটিশ)  স্যালিরোফিলিয়া  পোশাকের মাধ্যে দেখুন  যৌন অবজেক্টিফিকেশন  ভেজা ও অগোছালো ফেটিসিজম  ভেজা শাড়ির দৃশ্য  ভিজা চেহারা   তথ্যসূত্র    বহিঃসংযোগ     বিষয়শ্রেণী:নগ্নতা বিষয়শ্রেণী:প্রতিযোগিতা বিষয়শ্রেণী:টি-শার্ট
ডান|থাম্ব|213x213পিক্সেল| অ্যান্ড্রু ম্যাটিসন (আনু. ১৯৭৮) অ্যান্ড্রু মাইকেল ম্যাটিসন (৫ আগস্ট ১৯৪৮ - ২৯ ডিসেম্বর ২০০৫) একজন চিকিৎসা মনোবিজ্ঞানী ও গবেষক ছিলেন। তিনি যৌনবিদ্যার ক্লিনিকাল ও সামাজিক উভয় দিক, পাশাপাশি মাদক ব্যবহারের উপর প্রভাবশালী গবেষণা সম্পন্ন করেছিলেন।  তিনি তার কর্মজীবনের বেশিরভাগ সময় ক্যালিফোর্নিয়া বিশ্ববিদ্যালয়, সান দিয়েগোতে একজন অধ্যাপক, মনোচিকিৎসক ও গবেষণা বিজ্ঞানী হিসেবে কাটিয়েছেন।   জীবনের প্রথমার্ধ  ম্যাটিসনের জন্ম নিউ ইয়র্কের ব্রুকলিনে। তিনি ১৯৬৬ সালে জাভেরিয়ান হাই স্কুল থেকে পাশ করেন এবং ফেয়ারফিল্ড বিশ্ববিদ্যালয় থেকে ইংরেজি সাহিত্যে স্নাতক ডিগ্রি অর্জন করেন। তিনি নিউ ইয়র্কের স্টনি ব্রুক বিশ্ববিদ্যালয় থেকে সমাজকর্মে স্নাতকোত্তর ডিগ্রি অর্জন করেন।  তিনি ১৯৭৫ সালে ইউনাইটেড স্টেটস ইন্টারন্যাশনাল ইউনিভার্সিটি  (বর্তমানে অ্যালায়েন্ট ইন্টারন্যাশনাল ইউনিভার্সিটি) থেকে "অনসেট অফ ইরেক্টাইল ডিসফাংশন ইন ডায়াবেটিক মেলস" শীর্ষক গবেষণাপত্রের মাধ্যমে পিএইচডি ডিগ্রি অর্জন করেন। তাঁর সর্বাধিক বিখ্যাত বই ছিল "দ্য মেল কাপল: হাউ রিলেশনশিপস ডেভেলপ", যা তাঁর সঙ্গী ডেভিড ম্যাকওয়াইর্টারের (২৯শে মার্চ, ১৯৩২ - ২৮শে জুলাই, ২০০৬) সাথে যৌথভাবে রচিত।  বইটিতে যুক্তি দেওয়া হয়েছে যে সমকামী পুরুষদের সম্পর্কের বিশেষ প্রবণতা অন্যান্য যৌন সম্পর্কের থেকে আলাদা, এটি একটি উদ্ভাবনী থিসিস যা সমকামিতা অধ্যয়ন নামে একটি নতুন ক্ষেত্র তৈরি করে, এর বিকাশকে উৎসাহিত করেছে। তবে, বইটি সমকামী বিবাহ বিরোধী কর্মীরা আইনি যুক্তিতেও ব্যবহার করেছিলেন, কারণ এটি সমকামিতা বোঝার জন্য বিষমকামীতাকে একটি মডেল হিসাবে ব্যবহার করে না।   ক্যারিয়ার  ম্যাটিসন পরবর্তীতে সমকামী পুরুষদের দ্বারা পার্টি ড্রাগের ব্যবহার নিয়ে গবেষণা শুরু করেন, যা একটি বিতর্কিত বিষয়, যা অবশেষে সাধারণভাবে ড্রাগ ব্যবহারের উপর আরও সুক্ষ্ণ তদন্তের দিকে পরিচালিত করে।  ২০০০ সালে তিনি ইউনিভার্সিটি অফ ক্যালিফোর্নিয়া সেন্টার ফর মেডিসিনাল ক্যানাবিস রিসার্চের সহ-প্রতিষ্ঠা করেন, মৃত্যুর আগ পর্যন্ত তিনি এর সহ-পরিচালক ছিলেন।   তিনি ৫৭ বছর বয়সে পাকস্থলীর ক্যান্সারে মারা যান।    তথ্যসূত্র    বহিঃসংযোগ    সান দিয়েগো ইউনিয়ন-ট্রিবিউন থেকে মৃত্যুবাণী ।  ঔষধি গাঁজা গবেষণা কেন্দ্র  https://books.google.com/books?id=0sHWnt9WmRsC&dq=mcwhirter+i+mattison+badania&pg=PA332  বিষয়শ্রেণী:১৯৪৮-এ জন্ম বিষয়শ্রেণী:২০০৫-এ মৃত্যু বিষয়শ্রেণী:২০শ শতাব্দীর মার্কিন এলজিবিটিকিউ ব্যক্তি বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি বিষয়শ্রেণী:মার্কিন সমকামী লেখক বিষয়শ্রেণী:মার্কিন এলজিবিটিকিউ বিজ্ঞানী বিষয়শ্রেণী:পাকস্থলীর ক্যান্সারে মৃত্যু বিষয়শ্রেণী:ক্যালিফোর্নিয়া বিশ্ববিদ্যালয়, সান ডিয়েগোর শিক্ষক বিষয়শ্রেণী:মার্কিন মনোরোগ বিশেষজ্ঞ বিষয়শ্রেণী:এলজিবিটিকিউ মনোবিজ্ঞানী বিষয়শ্রেণী:সমকামী বিজ্ঞানী বিষয়শ্রেণী:মার্কিন যুক্তরাষ্ট্র আন্তর্জাতিক বিশ্ববিদ্যালয়ের প্রাক্তন শিক্ষার্থী বিষয়শ্রেণী:এলজিবিটিকিউ বিষয়ের উপর মনোবিজ্ঞান লেখক বিষয়শ্রেণী:মার্কিন যৌন বিশেষজ্ঞ বিষয়শ্রেণী:গাঁজা গবেষক
রঙ্গশ্রী বাংলাদেশের বরিশাল জেলার অন্তর্গত বাকেরগঞ্জ উপজেলার একটি ইউনিয়ন।   আয়তন  রঙ্গশ্রী ইউনিয়নের আয়তন ১০,৩৭৯ একর।   প্রশাসনিক কাঠামো  রঙ্গশ্রী ইউনিয়ন বাকেরগঞ্জ উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম বাকেরগঞ্জ থানার আওতাধীন। এটি জাতীয় সংসদের ১২৪নং নির্বাচনী এলাকা বরিশাল-৬ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী রঙ্গশ্রী ইউনিয়নের মোট জনসংখ্যা ৩২,৮৫৪ জন। এর মধ্যে পুরুষ ১৫,৭৪০ জন এবং মহিলা ১৭,১১৪ জন। মোট পরিবার ৭,৩৩৬টি।   শিক্ষা  ২০১১ সালের আদমশুমারি অনুযায়ী রঙ্গশ্রী ইউনিয়নের সাক্ষরতার হার ৬৬.৭%।   আরও দেখুন   বাকেরগঞ্জ উপজেলা  বিহারিপুর  বাকেরগঞ্জ থানা  বরিশাল জেলা   তথ্যসূত্র    বহিঃসংযোগ   বিষয়শ্রেণী:বাকেরগঞ্জ উপজেলার ইউনিয়ন